recursal/SuperWikiNEXT-32B huggingface dataset:
Utdrag av *Zuozhuan*
***Zuozhuan*** (tradisjonell kinesisk: 左傳; pinyin: *Zuǒ Zhuàn*; Wade–Giles: Tso Chuan) eller ***Chunqiu Zuozhuan*** (tradisjonell kinesisk: 春秋左傳; pinyin: *Chūnqiū Zuǒ Zhuàn*; Zhuyin Fuhao: «Zuos overlevering fra vår- og høstperioden») er det tidligste kinesiske verk med narrativ historie. Det dekker perioden fra 722 til 468 f.Kr. Tradisjonelt er det blitt tilskrevet Zuo Qiuming som kommentar til *Vår- og høstannalene*, akjønt mange lærde anseser det som et uavhengig verk som kronologisk korresponderte med annalene og dermed ble sammenkoblet med dem.

De mest ansette moderne lærde, som Yang Bojun (tradisjonell kinesisk: 楊伯峻), mener at verket ble kompilert under de stridende rikers tid, og mener at det ikke ble forfattet senere enn året 389 f.Kr.

Det er et av de viktigste verker for forståelsen av Vår- og høst-perioden.

Boken har også med den eldste kjente henvisning til brettspilet Go i avsnittet *Hertug Xiang av Lus 25. år*, som etter gregoriansk tidsregning galler i året 548 f.Kr.

Med sitt levende og konsise språk er *Zuozhuan* også en juvel innen klassisk kinesisk prosa. Dette verket ble sammen med *Shiji* ansett av flere generasjoner prosastilister i det gamle Kina ansett som deres ypperste forbilde.

Klassiske vestlige oversetteøser er foretatt av den britiske misjonær og sinolog James Legge (i: *The Chinese Classics*) og av den franske misjonær og sinolog Séraphin Couvreur (*Tch’ouen ts’ieou et Tso tschuan*). Burton Watson står bak et moderne utvalg av verket.

Litteratur
----------

* Burton Watson: *The Tso chuan: selections from China’s oldest narrative history.* New York: Columbia University Press; ISBN 0-231-06714-3
* Yang Bojun (杨伯峻): Chunqiu Zuozhuan zhu (春秋左传注; «Kommentar til *Chunqiu* med *Zuozhuan*») (Zhonghua shuju 1981)
* Anne Cheng: «Ch’un ch’iu, Kung yang, Ku liang and Tso chuan», i M. Loewe (ed.): *Early Chinese Texts* (1993), S. 67–76

Eksterne lenker
---------------

|  |  |
| --- | --- |
| Wikisource | (en) Zuozhuan – originaltekst fra den engelskspråklige Wikikilden |

* Zuo Zhuan Med fullteksts søkefunksjon.
* Fullstendig kinesisk tekst og engelsk oversettelse ved James Legge
* «Arkivert kopi». Arkivert fra originalen 6. desember 2001. Besøkt 1. desember 2019. , El Colegio de Mexico. De engelske data baserer seg på James Legges tekst.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis
 |
**Andrzej Stańczyk** (født 28. november 1902 i Lubień, død 30. november 1973 samme sted) var en polsk offiser og oberst i den polske hæren. Han mottok gullkors av Ordenen Virtuti Militari og fikk etter innsats i slaget om Narvik det norske Krigskorset.

I 1919 ble han frivillig i den polske hæren og deltok i den polsk-sovjetiske krig. For heltemot på slagmarken ble han to ganger tildelt Tapperhetskorset (Krzyżem Walecznych). Etter krigen forble han i aktiv tjeneste. Fra 1923 til 1925 deltok han på befalskurs. Den 15. juli 1925 ble han utnevnt til fenrik med ansiennitet av 15. juli 1925 og ble beordret til andre infanteriregiment i Sandomierz.

To år senere ble han forfremmet til løytnant med ansiennitet av 15. juli 1927. I 1928 tjenestegjorde han i grensevakten. Fra 1932 tjenestegjorde han i femte Podhale rifleregiment. Den 27. juni 1935 ble han forfremmet til kaptein med ansiennitet fra 1. januar 1935.

Under invasjonen av Polen i september 1939 var han adjutant for femte Podhale rifleregiment. Etter slaget ved Jaślan led hans enhet store tap og noen dager senere ble den oppløst. Sammen med en liten gruppe soldater flyktet Andrzej Stańczyk først til Ungarn og senere til Frankrike, hvor han sluttet seg til den polske brigaden i Camp Coëtquidan i Bretagne. Han ble beordret til Den selvstendige Podhalebrigaden som kompanisjef.

I april 1940 ble han med sin enhet overført til Norge. I mai og juni 1940 deltok han i slaget om Narvik. I slagene ved halvøya Ankenes utmerket han seg ved ekstraordinær tapperhet, ble forfremmet til major, tildelt det norske Krigskorset og det polske Tapperhetskorset. Innstillingen til det norske Krigskorset omtaler hans innsats slik: «Under angrepet den 28. mai 1940 i Norge gav han sin avdeling et eksempel på koldblodighet og mot. Hans soldater krøp frem og nådde temmelig hurtig fjorden ved Nyborg. Ved en heldig manøver innringet han tyskerne og gjennemførte seirig bataljonens angrep.»

Etter Frankrikes fall reiste han til Storbritannia, og derfra som frivillig til general Władysław Anders polske armé i Sovjetunionen. I perioden fra juli 1943 til oktober 15, var han sjef for 16 riflebataljon Lviv, en enhet i 6. Lvov infanteribrigade. Sammen med 2. polske korps deltok han i slaget om Monte Cassino og slaget ved Ancona. Etter slaget ble han forfremmet til oberstløytnant. I 1944 ble han utnevnt til oberst og kommandant for Pommern infanteribrigade, en funksjon han hadde til 1946.

Stańczyk mottok også legionærgraden av USAs Legion of Merit og Storbritannias Military Cross.

Etter krigen vendte Andrzej Stańczyk tilbake til hjembyen Lubień, hvor han døde 30. november 1973 og ble gravlagt på den lokale kirkegården.

Referanser
----------

1. ↑  Ole Gjems-Onstad: *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 48.

Portal: Andre verdenskrig
Toppen av Monte Agel.
**Mont Agel** er et fjell som ligger på grensen mellom Frankrike og Monaco. Den høyeste toppen er 1 148 meter over havet og ligger på den franske siden. Det høyeste punktet i Monaco ligger på veien Chemin des Révoires og har en høyde på 161 moh.

Historie
--------

På toppen av Mont Agel ligger Nice flybase som er bygget på den tidligere Ouvrage Mont Agel. Den 18. juni 2011 havarerte et småfly på Mont Agel, og to briter omkom. Privatflyet var på vei fra Italia til Troyes på da ulykken skjedde i tåkete værforhold.

På Mont Agel Holder også Monte Carlo golfklubb til. Det var tidligere arrangørsted for Monte Carlo Open. Klubben feiret sitt 100-årsjubileum i 2011.

Se også
-------

* Tête de Chien
* Frankrikes geografi
* Geografi i Monaco
* Liste over land etter høyeste punkt

Referanser
----------

1. ↑   peakbagger.com[Hentet fra Wikidata]
2. ↑

Eksterne lenker
---------------

* (en) Kart over Mont Agel, Monaco, MSN Encarta.
* (fr) Chemin des Révoires, Archeo Alpi Maritimi.

|  |  |
| --- | --- |
| Oppslagsverk/autoritetsdata | GeoNames
 |
***Smil gjennom tårer*** (originaltittel: ***Smilin' Through***) er en amerikansk stumfilm fra 1922 regissert av Sidney Franklin med Norma Talmadge, Harrison Ford og Wyndham Standing i hovedrollene.

Handling
--------

En natt for mange år siden, skulle John Carteret og den vakre Moonyeen gifte seg. Gjestene ble samlet og hagen hvor bryllupet skulle finne sted var vakkert dekorert og opplyst med mange lanterner. Men rett før seremonien skal finne sted, tvinger Jeremiah Wayne, desperat forelsket i Moonyeen, seg gjennom folkemengden og forsøker å stoppe hele bryllupet. Jeremiah sikter en pistol mot brudgommen. Men akkurat i det skuddet blir avfyrt, beveget Moonyeen seg i forsøk på å beskytte John og tok kula som var beregnet for John. I det hun ligger der døende, ble vielsen deres gjennomført.

Mange år senere møter Kathleen, som ligner veldig på sin tante Moonyeen, Kenneth Wayne - sønn av Jeremiah. Paret blir raskt forelsket. John beordrer den unge Wayne bort, og forbyr Kathleen å se ham igjen. Til tross for Johns ordre, går Kathleen for å ta farvel med kjæresten sin før han reiser til første verdenskrig. Etter fire år møtes Kathleen og Kenneth igjen, men sistnevnte er skadd og forkrøplet etter krigen.

Skuespillere
------------

* Norma Talmadge som Kathleen / Moonyeen
* Harrison Ford som Kenneth Wayne / Jeremiah Wayne
* Wyndham Standing som John Carteret
* Alec B. Francis som Dr. Owen
* Glenn Hunter som Willie Ainsley
* Grace Griswold som Ellen.
* Miriam Battista som Lil Mary, Moonyeen's søster.

Referanser
----------

Eksterne lenker
---------------

* (en) *Smil gjennom tårer* på Internet Movie Database Rediger på Wikidata

* (en) *Smil gjennom tårer* på AllMovie Rediger på Wikidata

* (en) *Smil gjennom tårer* på Turner Classic Movies Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |
**Asta Kristine Håberg** (født 1967) er professor i nevrovitenskap på Fakultet for medisin og helsevitenskap ved NTNU. Hun leder CIUS, et senter for forskningsdrevet innovasjon ved Fakultet for medisin og helsevitenskap ved NTNU. Håberg leder også den Nasjonale kompetansetjenesten for funksjonell MR (fMRI), ved Klinikk for bildediagnostikk ved St. Olavs hospital.

Håberg er utdannet lege fra UiO og er dr.med. fra NTNU. Håbergs forskningsområde er medisinsk bildediagnostikk (MR). Hun bruker ulike avbildingsmetoder med MR for nye måter å undersøke hjernefunksjoner. Målet er å optimalisere hjernefunksjon livet ut ved å finne ut mer om hvordan hjernestruktur og funksjon påvirkes av sykdom, utvikling og aldring. Resultater fra forskningen viser blant annet at det er viktig å holde hjernen aktiv og å unngå røyking, fedme og inaktivitet. CIUS er oppnevnt som Senter for forskningsdrevet innovasjon (SFI) av Norges forskningsråd, for perioden 2015–2023.

Publikasjoner
-------------

* (no) Publikasjoner av Asta Kristine Håberg i forskningsdokumentasjonssystemet CRIStin
* (no) Publikasjoner av Asta Kristine Håberg i BIBSYS

Referanser
----------

1. ↑   Proff, besøkt 21. mai 2023[Hentet fra Wikidata]
2. ↑  «CIUS - Centre for Innovative Ultrasound Solutions - NTNU». *www.ntnu.edu*. Besøkt 14. juli 2021.
3. ↑  «Hjem». *www.funksjonellmr.no*. Besøkt 14. juli 2021.
4. 1 2  «Asta Håberg – The Big Challenge 2019». Arkivert fra originalen 14. juli 2021. Besøkt 14. juli 2021.
5. ↑  «Asta Kristine Håberg - NTNU». *www.ntnu.no*. Besøkt 14. juli 2021.
6. ↑  «Gjør som dronning Elisabeth – bruk hodet». *Gemini.no*. 16. juni 2019. Besøkt 14. juli 2021.
7. ↑  «Røyking kan føre til hvite arr i hjernen». *Gemini.no*. 14. november 2019. Besøkt 14. juli 2021.
8. ↑  «Sentre for forskningsdrevet innovasjon». *www.forskningsradet.no* **(norsk)**. Besøkt 14. juli 2021.

|  |  |
| --- | --- |
| Oppslagsverk/autoritetsdata | ORCID **·** CRIStin
 |
***Microtrichis*** er en slekt av bittesmå biller som hører til familien fjærvinger (Ptiliidae).

Utseende
--------

En bitteliten (ca. 0,4 millimeter), spinkelt bygd, brunlig fjærvinge. Kroppen er jevnbred og litt flat, blank og fint hårete, tydelig punktert. Antennene er lange, 11-leddete, de tre ytterste leddene litt kraftigere enn resten. Pronotum er litt rundet, så bredt som dekkvingene, som er ganske jevnbrede og ikke dekker hele bakkroppen. Føttene er tre-leddete, det innerste leddet tykkere, de to ytterste leddene tynne.

Levevis
-------

Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Trolig spiser de fleste artene sopp eller soppsporer. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem. Denen arten finnes særlig på torvmyrer og sumpete barskoger. I mesteparten av utbredelsesområdet er arten partenogenetisk, men hanner er kjent fra noen få lokaliteter.

Utbredelse
----------

Arten er beskrevet fra Bolivia.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien **fjærvinger, Ptiliidae** Heer, 1843
				+ Underfamilien spissfjærvinger, **Acrotrichinae**
					- Stammen Nephanini
						* Slekten ***Microtrichis*** Darby, 2015
							+ *Microtrichis pectana* Darby, 2015

Referanser
----------

1. ↑  «Artsdatabankens artsopplysninger». Artsdatabanken. 12. november 2020. Besøkt 12. november 2020.
2. ↑  Darby, Michael (2015) Studies of Bolivian Ptiliidae (Coleoptera) 2: The subfamily Acrotrichinae including two new genera *Petrotrichis* and *Microtrichis*, and eight new species of *Acrotrichis*. Zootaxa 3999(2): 190–210.

Kilder
------

Hall, W.E. 1995. Ptiliidae, Featherwing beetles i Tree of life.

Eksterne lenker
---------------

* (en) *Microtrichis* i Global Biodiversity Information Facility Rediger på Wikidata

* *Microtrichis pectana* – detaljert informasjon på Wikispecies Rediger på Wikidata
**Adamsbreen** er en liten isbre i Antarktis som ligger like sør for Miersbreen i Victoria Land. Toppen av Adams- og Miersbreene, som begge ligger i Miersdalen, er skilt av en lav rygg, og østenden av denne ryggen er nesten helt omgitt av brefrontene til de to isbreene. Brefrontene møter nesten hverandre i bunnen av dalen, omkring 2 km ovenfor Mierssjøen, der de munner ut. Breen ble navngitt av New Zealand Northern Survey Party under Samveldets trans-antarktiske ekspedisjon (1956−58) etter løytnant (senere sir) Jameson Adams, som var nestkommanderende for kystgruppen under den britiske antarktisekspedisjonen (1907−09), og en av mennene som tok følge med Ernest Shackleton til nærheten av Sørpolen og oppnådde en «Farthest South»-rekord.

Se også
-------

* Liste over isbreer i Antarktis

Referanser
----------

 Denne artikkelen inneholder stoff fra United States Geological Survey-artikkelen «Adams Glacier» som er i offentlig eie (innhold fra Geographic Names Information System).

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |

Portal: Antarktis
Risøbank ved Mandal.
Sett fra drivhuset
**Risøbank** er et sommersted med gods og tidligere parafinoljefabrikk på i Furulunden i Mandal, like vest for Sjøsanden nær utløpet av Mandalselva.
Forretningsmannen Christian Salvesen og broren Johan Theodor Salvesen bygde opp et internasjonalt imperium innen hvalfangst i Norge og Skottland, og anla parafinoljefabrikk på Risøbank. Lord Edward Salvesen, sønn av Christian Salvesen, anla senere sommerstedet Risøbank på stedet. Her drives det i dag blant annet sommercafé, kunstgalleri og selskapslokale.

Til godset hører en egen sandstrand – Lordens – og det er anlagt en større, engelsk hage med drivhus og en imponerende samling større busker og trær av rhododendron rundt anlegget. Risøbank ligger midt i det offentlige friluftsområdet Furulunden, som danner en sammenhengende grønn lunge rundt Mandals mange strender. Da staten kjøpte Risøbank i 1969, ble områdene åpnet opp for allmennheten og hetende Furulunden/Risøbank.

Eksterne lenker
---------------

* «Risøbank». *Kulturminnesøk*. Riksantikvaren – Direktoratet for kulturminneforvaltning.
* Risøbank Arkivert 14. desember 2019 hos Wayback Machine. Arkitekturguiden for Vest-Agder, Vest-Agder fylkeskommune
* Risøbank offisiell nettside

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Adamsbreen**, også kjent som **John Quincy Adams-breen**, er en bred kanalisbre i Wilkes Land i Antarktis. Den er over 37 km lang og munner ut innerst i Vincennesbukten, like øst for Hatch Islands. Breen ble først kartlagt i 1955 av G.D. Blodgett fra flyfoto tatt under den amerikanske marinens Operasjon Highjump i 1947, og ble navngitt av Advisory Committee on Antarctic Names (US-ACAN) etter John Quincy Adams, den sjette presidenten i USA. Adams tjente senere som en viktig amerikansk representant fra Massachusetts i å få kongressen med på å støtte Wilkes-ekspedisjonen (1838−1842) under løytnant Charles Wilkes. Han spilte også en sentral rolle i kompileringen og publiseringen av et stort antall vitenskapelige rapporter basert på denne ekspedisjonen.

Se også
-------

* Liste over isbreer i Antarktis

Referanser
----------

 Denne artikkelen inneholder stoff fra United States Geological Survey-artikkelen «Adams Glacier» som er i offentlig eie (innhold fra Geographic Names Information System).

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |

Portal: Antarktis
Begynnelsen av Aristeas'brev til Filokrates. Biblioteca Apostolica Vaticana, 1000-tallet.

**Aristeasbrevet** er et hellenistisk skrift fra 200-tallet f.Kr. et av pseudepigrafiene. Den jødiske oldtidshistorikeren Josefus nevner brevets forfatter, Aristeas, og dessuten brevets mottager, Filokrates, i sine nedtegnelser.

Over tyve manuskripter av brevet er bevart, og verket nevnes ofte og siteres i andre tekster. Brevets forfattere forteller om hvordan kongen av Egypt, antagelig Ptolemaios II Filadelfos, av sin bibliotekar Demetrius Phalereus oppfordres til å få oversatt den hebraiske Bibelen til gresk. Den greske betegnelsen på den hebraiske Bibelen er Pentateuk.

Brevets hensikt
---------------

Brevets forfatter er sannsynligvis en jøde, formodentlig bosatt i Alexandria, som har ønsket å gi en tendensiøs skildring av hvordan oversettelsen som ble kjent som Septuaginta ble til. Etter råd fra Demetrios av Faleron, forstander for biblioteket i Alexandria, skal Ptolemaios ha sendt et følge, som Aristeas også deltok i, med kostelige gaver til ypperstepresten Eleazar i Jerusalem. Utsendingene fremsatte en anmodning fra Ptolemaios til om å sende ham menn som kunne oversette den jødiske loven, det vil si de fem Mosebøkene, til gresk. Eleazar sendte da 72 mann til øya Faros, der de i løpet av 72 dager fullførte oversettelsen.

Aristeasbrevet er et typisk hellenistisk litteraturprodukt, som fra et språklig synspunkt er viktig som eksempel på koinespråket.

Referanser
----------

1. 1 2  *Svensk Uppslagsbok’’, bind 2, 1947–1955. (spalte 214)*

Se også
-------

* Septuaginta
* Den masoretiske tekst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Universalis **·** Nationalencyklopedin **·** BIBSYS **·** VIAF **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** BNF **·** BNF (data) **·** SUDOC
 |
**Arioso** (flertall: *ariosi*) er solosang med instrumentalakkompagnement som er en blanding av fritt resitativ og metrisk sang. Ariosi er mer sanglig og mindre dramatisk enn resitativet, men er samtidig en åpnere og mindre fastlagt musikkform enn arien.

Ariosi inngår vanligvis som satser i operaer, oratorier eller kantater og opptrer sjelden alene. Typiske tekster er for eksempel bibelord som ikke rimer, men som likevel har en mer lyrisk enn fortellende karakter. I en viss forstand kan man se på ariosoen som en etterfølger til den frie solomadrigalen.

Begepet oppsto på 1500-tallet sammen med de ovennevnte musikkformene og monodien.

Eksempler på ariosi
-------------------

* Mozarts Tryllefløyten: På starten av finalen i første akt synger presten (*Sprecher*) ariosoen «*Sobald dich führt des Freundschaft Hand ins Heiligtum zum ew'gen Band»*.
* Giordanos opera *Fedora*: *Amor ti vieta* sunget av Loris kan ses på som en moderne arioso.
* Bachs sinfonia i kantaten BWV 156 er en arioso.

Referanser
----------

1. ↑  «Arioso», merriam-webster.com

Eksterne lenker
---------------

* 

|  |  |
| --- | --- |
| Wikisource | (en) A Dictionary of Music and Musicians/Arioso – originaltekster fra den engelskspråklige Wikikilden |

* 

|  |  |
| --- | --- |
| Wikisource | (en) Complete Encyclopaedia of Music/A/Arioso – originaltekster fra den engelskspråklige Wikikilden |
Postkontorets logo
Undervannspostmester Håkon Sandvik
**Risør Undervannsposkontor** er et postkontor på fire meters dyp utenfor Dampskipsbrygga i Risør, etablert etter en idé av Risør Undervannsklubb.

Undervannspostkontoret ble startet 4. juni 2004 og drives i sommersesongen. Publikum kan legge post eller kort som de ønsker å få stemplet i en postkasse på Dampskipsbrygga, like ved akvariet. To til tre ganger i uken (som oftest onsdag og lørdag) ifører postbetjenten seg dykkerutstyr og tar med posten i en vanntett beholder ned i et spesialbygd postkontor. Der blir posten stemplet, og deretter returnert til land og sendt som normal post til adressaten.

Postkontoret er bygd i glassfiber, og er fylt med luft, slik at posten holder seg tørr etter dykkerklokke-prinsippet. Hele enheten er festet i en fem tonn moring. Referanser til postkontoret finnes også i norsk katalog over lokalpost laget av Magne Josefson. Postkontoret ble omtalt og vist i bruk på NRKs program «Sommeråpent» fredag 28. juni, da programmet handlet om Risør.

Undervannspostmester fra 2004 til 2011 var Håkon Sandvik, fra 2012 er det Tore Bjørn Hovde som har vervet.

Sendinger
---------

* 2004 sesongen ble det sendt gjennom 5010 brev og kort
* 2005 sesongen ble det sendt gjennom 1388 brev og kort
* 2006 sesongen ble det sendt gjennom 802 brev og kort
* 2007 sesongen ble det sendt gjennom 954 brev og kort
* 2008 sesongen ble det sendt gjennom 647 brev og kort
* 2009 sesongen ble det sendt gjennom 362 brev og kort
* 2010 sesongen ble det sendt gjennom 530 brev og kort
* 2011 sesongen ble det sendt gjennom 320 brev og kort
* 2012 sesongen ble det sendt gjennom 370 brev og kort

Pr. 6. august 2012 var det sendt totalt 10835 brev og kort gjennom postkontoret.

Bilder
------

* Undervannspostkontoret på plass ved Dampskipsbrygga.Undervannspostkontoret på plass ved Dampskipsbrygga.
* Undervannspostkontoret under sjøsetting.Undervannspostkontoret under sjøsetting.
* Postmester Haakon Sandvik stempler kort.Postmester Haakon Sandvik stempler kort.
* Undervannspostkontoret under vann.Undervannspostkontoret under vann.
* Postmester Haakon Sandvik under vann.Postmester Haakon Sandvik under vann.
* Dykkerne venter på sjøsetting.Dykkerne venter på sjøsetting.

Referanser
----------

1. ↑  NRK1: «Sommeråpent» fredag 28. juni, klokken 21:30-22:15.[*død lenke*]
2. ↑  Postmesterens arkiv, Risør Undervannsklubb.

Eksterne lenker
---------------

* Aust-Agder Blad: *Mange tok turen til damskipsbrygga.*
* NRK.no: *Her møter du NRKs sommerbåt.*
* Risør Undervannspostkontor hos Risør undervannsklubb
* Magne Josefson
**Ryan Allen Sheckler** (født 30. desember 1989) er en amerikansk profesjonell rullebrettkjører.

Biografi
--------

### Tidlig liv

Ryan ble født i La Palma, California som er sønn av Randy og Gretchen Sheckler. Han har to yngre brødre, Kane og Shane. 

Da Ryan var 18 måneder gammel fant han sin fars old school-brett. Til å begynne med brukte han et kne for å få fart, og etterhvert lærte han å stå på brettet. Fra seksårsalderen brukte han opptil 22 timer i uken på å trene på triks i bakgården, som hadde en half-pipe, bordtopp og noen grind rails. Han har utviklet sine egne triks som sheck-lair og indy kickflip flyout.

Han ble profesjonell i 2003, etter å ha vunnet X-Games, Gravity Games, Vans Triple Crown og Slam City Jam.

### Karriere

Ryans karriere begynte sommeren 1995, da Ryans far bygde en ny quarter pipe i hagen. Noen år senere ble han med i CASL (California Amateur Skateboarding League) og deltok i en av deres konkurranser, hvor han vant.

Han besøkte Tony Hawk og inviterte Tony til bursdagen sin i 1996. Hawk kom opp på festen og brukte sin tid på å øve med Ryan. I 1997-2001 vant Ryan Californias amatørskater-liga. Hans første gode sponsor var Arnette, som også sponset Tony Hawk. I 2004 ble han kalt Verdens Klasse Av Skateboarding I Gaten Mester. I 2005, ble han World Cup of Skateboarding’s National Street Champion. I 2006 vant han Global Assault i Australia, og kom på femteplass i Tampa Pro i Florida. 

Ryan har hatt en rolle i filmen *Grind and MVP 2: Most Valuable Primate*, og sitt eget realityshow *Life of Ryan*. Han har også vært i reklamen for Proactiv Solution hvor han sier noe om produktet.

Referanser
----------

1. ↑   Freebase-data fra Google[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Ryan Sheckler – kategori av bilder, video eller lyd på Commons Rediger på Wikidata
* (en) Ryan Sheckler på Internet Movie Database Rediger på Wikidata

* (sv) Ryan Sheckler i Svensk Filmdatabas Rediger på Wikidata

* (fr) Ryan Sheckler på Allociné Rediger på Wikidata

* (en) Ryan Sheckler på AllMovie Rediger på Wikidata

* (en) Ryan Sheckler hos The Movie Database Rediger på Wikidata
* (en) Ryan Sheckler på Twitter Rediger på Wikidata

* (en) Ryan Sheckler på Facebook Rediger på Wikidata

* (en) Ryan Sheckler på Instagram Rediger på Wikidata
* (en) Ryan Sheckler – X Games Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
HDMI-kontakt (han)
**High-Definition Multimedia Interface** (**HDMI**) er et heldigitalt lyd- og bildegrensesnitt som er i stand til å sende ukomprimerte datastrømmer. HDMI er forenlig med HDCP DRM-teknologien. HDMI gir et grensesnitt mellom en hvilken som helst kompatibel digital lyd- og bildekilde, f.eks. en Blu-ray/DVD-spiller, PC, spillkonsoll, mobiltelefon eller forsterker. 

HDMI er en videreutvikling av DVI, og er bakoverkompatibel med denne. Båndbredden er på 10,2 Gbit/s ved 340 Mpixels/s. Produksjonen startet i 2003. I 2006 ble HDMI-teknologien også innført i HDTV-videokameraer og profesjonelle. HDMI-kontakten finnes i fem forskjellige varianter, Type A, B, C (mini), D (micro) og E (automotive).

Oppløsning
----------

HDMI kan blant annet overføre følgende bilde-formater: 480i, 480p, 576i, 576p, 720p, 1080i, 1080p, 1440p, 2160p og 4320p.

Trådløs HDMI-sender
-------------------

Det trådløse dataoverføringssystemet inkluderer vanligvis to komponenter - en sender som avgir et signal (lyd, video eller digitale data) og en mottaker som lar mottakeren få de tiltenkte dataene. Lyd-, video- eller tekstinformasjonen overføres via et radiosignal på en forhåndsdefinert radiobølge av en bestemt lengde. Hver stat har spesifikke lovbestemmelser angående styrken til et radiosignal du kan bruke. Dermed varierer sendere ment for individuell eller kommersiell bruk typisk fra 100 til 1000 fot når det gjelder signalets reiseavstand.

Referanser
----------

1. ↑  «Understanding Digital Interconnects». Audioholics. 31. desember 2004. Besøkt 7. august 2017.
2. ↑  EngineersGarage. «HDMI Connector». *www.engineersgarage.com*. Besøkt 24. mars 2016.
3. ↑  «Wireless HDMI transmitter | video and audio: how to develop your own». *ADUK GmbH* **(engelsk)**. 15. november 2021. Besøkt 28. februar 2022.

Eksterne lenker
---------------

* Offisielt nettsted Rediger på Wikidata

* (en) HDMI – kategori av bilder, video eller lyd på Commons Rediger på Wikidata

* (en) High-Definition Multimedia Interface – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
***Trotto Libre*** er en norsk humor-serie med Otto Jespersen og Trond Kirkvaag som ble sendt på NRK1 i 1996 og 1998. Serien ble lagd av Otto Jespersen i samarbeid med Trond Kirkvaag. De spilte også alle rollene. Programmet gikk sent på fredagskvelder. 

Seriens gjennomgangsfigurer i første sesong var *«Skræmmer'n»*. Serien hadde også flere faste innslag slik som «Utkantnytt», «Heisann Montebello» og «Frank ambulansjåfør». I andre sesong dominerte innslagene om Peik og Krølle fra den oppløste 60-tallsgruppen «Fire frekke fyrer». En annen nyvinning var tvillingene Pomor og Rino på det lille øysamfunnet Hudløs. Tvillingene, den ene med nordlandsdialekt, den andre med Østfolddialekt overlever ved hjelp av alt som kommer drivende i land fra havet. 

Med stort og smått ble bortimot 40 figurer skapt i forkant av første sesong. Innslagene «Heisann Montebello» bidro til å gjøre Montebello landskjent.

Premieren ble sett av 754 000. Første sesong ble i snitt sett av rundt 800 000.

Montreux
--------

En forkortet utgave av første sesong ble i 1997 sendt som Norges bidrag til Underholdningsfestivalen i Montreux. Bidraget nådde til finalen, men fikk ingen pris.

Referanser
----------

1. ↑  «Teppefall for Trond og Otto». *www.dagbladet.no*. 2.6.1996. Besøkt 23. august 2016.
2. ↑  «HEISANN!». *VG*. 29.11.1996.
3. ↑  «TV-toppen». *VG*. 1.10.1996.
4. ↑  «VIL HA FAST FØLGE». *VG*. 29.11.1996. «Over helgen regner NRK med å ha avklart om de vel 800 000 trofaste « Trotto Libre»-seerne skal få nye møter med figurer som Skremmer'n, Sipper'n og kyniske Frank.»
5. ↑  «PRISLØS TROTTO». *VG*. 30.4.1997. «Det ble ingen priser på Otto Jespersen og Trond Kirkvaag under årets Montreux-festival»

Eksterne lenker
---------------

* (en) *Trotto Libre* på Internet Movie Database Rediger på Wikidata

* (no) *Trotto Libre* hos Filmfront Rediger på Wikidata

* (en) *Trotto Libre* på The Movie Database – TV Rediger på Wikidata
**Båhuslensk** er dialekten som snakkes i landskapet Båhuslen (Bohuslän) i Sverige. Båhuslensk regnes tradisjonelt som en østnorsk dialekt tilhørende den norske dialektgruppen vikværsk ettersom Båhuslen var en del av Norge fram til 1658, men dialekten regnes i dag som en svensk dialekt pga. påvirkninga av talemålene i Halland og Västergötland. Noen kilder beskriver grenlandsk-vestfoldsk-østfoldsk-båhuslensk som ett felles språkområde.

Fram til 1658 var landskapet en del av Norge, og besto av to administrative områder, Ranrikesyssel (Viken) i nord og Älvsyssel i sør. Dette har hatt stor påvirkning på kulturlandskapet og dialektene i Båhuslen. Grensen mellom de to administrative landskapsdelene gikk gjennom Uddevalla og Havstensfjorden, hvilket også utgjør en grenselinje for mange dialektskilnader.

Ordliste
--------

Her er en ordliste over diverse forskjellige ord og uttrykk på båhuslensk, med oversettelse til standard rikssvensk:

| Båhuslensk | Rikssvensk |
| --- | --- |
| attre | ångra |
| baffe | torskrom |
| bänne | folkhop |
| bôleverk | otympligt objekt, schabrak |
| divla | diskutera |
| dridd | skräp |
| etter | efter |
| febbla | fumla |
| fomme | stolle |
| färt | hemskt |
| gresk | ilsken |
| herra | yra |
| hôrr å en | var och en |
| hôssel | strumpa |
| jômmel | genom |
| lomme | ficka |
| lådda | låda |
| masa | tjata, snacka mycket |
| nålåver | norrut |
| puste | arbetspass |
| sassa | prata strunt |
| si | säga |
| språga | tala |
| togge | tagit |
| vanvôla | misshushålla |
| å gåle | iväg |
| ölägg | utlägg |
|

Referanser
----------

1. ↑  «Om Bohusläns dialekter». Språkrådet. Arkivert fra originalen 16. mars 2015. Besøkt 9. desember 2014.
**Rius Theo «Dick» Esser** (født 9. juli 1918 i Makassar i Nederlandsk Østindia, død 8. mars 1979 i Leiden) var en nederlandsk landhockeyspiller som deltok i De olympiske leker i 1948 i London og 1952 i Helsingfors.

Esser vant en olympisk bronsemedalje i landhockey under OL i 1948 i London. Han var med på det nederlandske laget som kom på tredjeplass i landhockeyturneringen bak India og Storbritannia. Nederland tapte semifinalen 1–2 til India, som siden vant finalen og ble olympiske mestere. I bronsefinalen møtte de Pakistan og første kampen endte uavgjort 1–1 og i neste kamp vant Nederland 4–1. Esser spilte alle sju kampene i OL-turneringen.[]

Fire år senere, under Sommer-OL i 1952 i Helsingfors, vant han en olympisk sølvmedalje i landhockey. Nederland vant både kvart- og semifinalen 1–0 over Tyskland og Pakistan, men tapte finalen til India 1–6. Esser spilte alle tre OL-kampene.[]

OL-medaljer
-----------

* 1952 Finlands flagg Helsingfors - Sølv Sølv i landhockey Nederlands flagg Nederland
* 1948 Storbritannias flagg London - Bronse Bronse i landhockey Nederlands flagg Nederland

Eksterne lenker
---------------

* (en) Dik Esser – Olympedia Rediger på Wikidata

* (en) Dik Esser – Sports-Reference (OL-resultater – arkivert) Rediger på Wikidata

* (en) Dik Esser – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Utstilling av Hayes-bremser.
**Hayes Brake** er et amerikansk selskap etablert i 1984, basert i Milwaukee, Wisconsin, som utvikler og produserer skivebremser for blant annet tråsykler, motorsykler og andre kjøretøy.

Historikk
---------

Selskapet ble etablert i 1984 av H&H Products Division av Kelsey-Hayes Company, som igjen ble etablert av H&H Products Company Inc i 1947. 

På den 23. oktober 1970 satte *the Blue Flame*, et landbasert hastighetskjøretøy utstyrt med H&H skivebremser, hastighetsrekord på 1013 km/t. Under en tidlig test hadde bremseskjermen sviktet, og skivebremsen fra H&H klarte likevel å stoppe bilen trygt fra en hastighet på over 850 km/t. I 1971 ble de første skivebremsene levert til Harley-Davidson for deres 1972 FLH modell. andre store markeder opp gjennom årene har vært snøscootere, deriblant til Polaris.

I 1992 begynte selskapet utvikling av skivebremser for terrengsykler. Det første produktet ble lansert året etter, og fra 1998 ble det levert som originalutstyr på blant annet sykler fra Trek. I 2005 overtok Hayes Bicycle Group produsenten Sun Ringle, som lager nav, felger, hjul og komponenter for sykler. I 2006 overtok de WheelSmith Fabrications, Inc, en produsent av eiker, og demperprodusenten Answer/Manitou, som til da var deres største oppkjøp i sykkelbransjen.

Leverandør av skivebremser
--------------------------

Hayes Brake er underleverandør av skivebremser til selskaper som John Deere, JCB, Caterpillar, Textron, Ariens, E-Z Go, Tennant, Volvo, Trek, Schwinn og Giant Manufacturing.

Merkenavn
---------

En klassisk HFX-9 skivebrems laget av Hayes Brake, montert på en Answer/Manitou dempergaffel.
* Hayes
* Sun Ringle
* Wheelsmith
* Answer/Manitou

Eksterne lenker
---------------

* Offisielt nettsted Rediger på Wikidata
* Skivebremser for sykkel
**Trosvik** er et boligstrøk i Fredrikstad. Det som omtales som Trosvik, er området vest for Veumbekken i syd-nord-retning fra jernbanen til Skrellen. Her ligger Trosvik gård (som i middelalderen var en adelsgård), Trosvik barnehage, Trosvik skole, Frederik II videregående skole og Trosvik idrettsplass. Strøket er først og fremst et boligområde utbygd i etterkrigstiden. I tillegg har Seiersten ungdomsskole, som lå ved Holmen, flyttet, og endret navn til Kvernhuset ungdomsskole. Ungdomsskolen ligger i Veumveien.

Trosvik idrettsplass ligger på Stræbsomhet nedenfor Skrellen om lag 100 meter fra Trosvik skole. Det første anlegget er fra 1950, anlagt av Trosvik idrettsforening på kommunal grunn. Det er senere utvidet og utbedret. Nytt klubbhus sto ferdig i 1984. Banen benyttes som oftest av fotballaget til Trosvik IF. Foruten fotballbane er her også barnehage og lekeplass.

Etymologi
---------

Navnet Trosvik kommer av ordet tros, som betyr et sted der kvist og kvas samler seg.

Hageby
------

Hageby-bevegelsen startet i England med Ebenezer Howard som bevegelsens fremste ideolog. Også i Norge ble hageby-konseptet populært over store deler av landet. Fra Arctanderbyen ble bygget i Oslo på begynnelsen av 1900-tallet og frem til 1960-tallet ble det anlagt mange boligområder der det i tråd med hageby-prinsippene ble lagt vekt på at folk fra arbeiderklassen skulle kunne bo i småhusbebyggelse med mye frisk luft og vegetasjon rundt seg, ha mulighet for å dyrke nyttevekster i egne hager og ha kort vei til jobb, skole og butikker.

Også i Østfold ble det anlagt en rekke boområder etter denne modellen, og Trosvik ble en av Fredrikstads hagebyer. Fredrikstads kommunes byplanmyndigheter utga i 1997 et skriv som inneholdt et historisk tilbakeblikk:

> „I gjenreisnings-perioden etter siste krig var det en stor boligproduksjon for å dekke det store behovet for mange og gode boliger.
> 
> 

> Første del av perioden var preget av hagebyutbygginger etter Sverre Pedersens byplan fra 1926. Eksempler på slike områder er Lundheim, Kongsten Hageby, Trosvik, Kniple. Disse områdene inneholder to etasjes hus mest i treverk med tomannsboliger, åttemanns-boliger og rekkehus."
> 
>

Referanser
----------

1. ↑  *Byvisjoner: Fredrikstad mot år 2025*. Fredrikstad: Fredrikstad kommune, Plan- og miljøseksjonen. 1997. s. 4. «1945 - 1960 GJENREISING»

|  |  |
| --- | --- |
| Oppslagsverk/autoritetsdata | Store norske leksikon
 |
**Yu Youjun** (kinesisk: 于幼军, pinyin: *Yú Yòujūn*, født i januar 1953 i Feng fylke i Jiangsu i Folkerepublikken Kina) er en kinesisk kommunistisk politiker. Han var guvernør av provinsen Shanxi til 2007 og ble i 2008 partisekretær for Kinas kulturministerium.

Biografi
--------

Yu virket tidligere i Guangdong som en distiktsguvernør i storbyen Guangzhou og som propagandasjeg for provinsens propagandadepartement. Han ble medlem av Det kinesiske kommunistparti i juni 1976. 

Han ble mer kjent etter at han ble borgermester av Shenzhen, Kinas første og kanskje mest vellykkede spesielle økonomiske sone, i 2000. Hans innsats der førte til forfremmelse til viseguvernør for provinsen Hunan i 2003. 

I 2005 ble han forfremmet igjen, da til guvernør av den kullrike provinsen Shanxi. Under sin tid i Shanxi forestod han en rekke viktige initiativer som for eksempel stengningen av flere tusen illegale kullgruver, og for tiltak mot forurensning. Han ble internasjonalt lagt merke til i forbindelse med den kinesiske slaveriskandalen i 2007 som dreide seg om barn og migrantarbeidere som ble tvunget til arbeid i teglfabrikker. Han kom med en offentlig beklagelse, noe som da ikke var vanlig i Kina, og påtok seg ansvaret for saken.

Yu fratrådte som guvernør den 3. september 2007 som del av en større partikabal, og ble i 2008 partisekretær for Kulturministeriet.

Han ble så av partidisiplinære grunner suspendert fra sine politiske verv i oktober 2008, fore to år. I 2011 var han tilbake i politikken.

Referanser
----------

1. ↑  «楊潔篪等27內閣成員脫穎而出 於幼軍突落選受關注». Arkivert fra originalen 21. juli 2011. Besøkt 20. november 2008.

Eksterne lenker
---------------

* (en) Yu Youjun hos China Vitae Rediger på Wikidata
* Yus offisielle biografi

  


|  |  |
| --- | --- |
| Oppslagsverk/autoritetsdata | VIAF **·** BNE
 |
| Den gresk-tyrkiske krig 1897 |
| --- |
|  |
| 

|  |  |
| --- | --- |
| Dato | 21. januar 1897 til 15. mai 1897 |
| Sted | Balkan |
| Resultat | Osmansk seier |

 |
| Stridende parter |
| Tyrkias flagg Det osmanske riket | Hellas’ flagg Hellas |
| Styrker |
| Thessalia: 60 000 Epirus: 30 000 | 46 00015 000 |
| Tap |
| 1 400-1 500 | 500-600 |

*Osmansk seier ved Domokos*, osmanske styrker angriper, maleri av Fausto Zonaro
**Den gresk-tyrkiske krig (1897)** også kalt **trettidagerskrigen** var en krig mellom Hellas og Det osmanske riket. Årsaken til krigsutbruddet var gresk bekymring for situasjonen på Kreta der den greske befolkningen fremdeles levde under osmansk styre. Hellas var den tapende part i konflikten, måtte avstå mindre landområder og betale betydelige krigsskadeerstatninger til Det osmanske riket.

Mot slutten av 1896 brøt opprør blant den greske befolkningen på Kreta, mot det osmanske styret. Den 21. januar 1897 ble en gresk hærstyrke landsatt på øya for å frigjøre befolkningen og få den inn under gresk styre. De europeiske stormaktene grep imidlertid inn og erklærte Kreta for et internasjonalt protektorat.

Den greske hærstyrken trakk seg tilbake til Hellas og forsøkte i stedet et fremstøt inn i Thessalia og Epirus. I Thessalia hadde tyrkerne konsentrert seks divisjoner med totalt 60 000 soldater, mot en gresk styrke på 46 000. Grekerne kontrollerte imidlertid havet, den greske marinen var den osmanske flåten overlegen.

Greske styrker krysset grensen i begynnelsen av april 1897, og forsøkte å starte et opprør i Makedonia. De to hærstyrkene møttes ved Mati, og den underlegne greske styrken ble tvunget på flukt. Retretten gikk forbi Larissa, som ble evakuert. Nær Farsalos etablerte de greske styrkene en forsvarslinje og et motangrep ble planlagt; det var mislykket og de greske styrkene ble reddet av at den osmanske sultanen erklærte våpenstillstand den 20. mai.

I Epirus sto det 15 000 greske styrker mot 30 000 osmanske. Den 18. april begynte tyrkerne å bombardere Arta, de klarte imidlertid ikke å innta byen. De osmanske styrkene trakk seg tilbake til Filippiada, de greske styrkene forsøkte motangrep men led store tap og den 15. mai trakk de seg tilbake.

De europeiske stormaktene arrangerte en fredsavtale som ble undertegnet den 20. september. Det osmanske riket ble tilkjent en stor krigsskadeerstatning og fikk også mindre landområder på grensen ved Thessalia. 

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
Indias landhockelag OL 1936
**Ali Iqtidar Shah Dara** (født 1. april 1915, død 16. januar 1981) var en indisk landhockeyspiller som deltok i de olympiske leker 1936 i Berlin og 1948 i London.

Tapsell ble olympisk mester i landhockey under OL 1936 i Berlin. Han var med på det indiske laget som vant landhockeyturneringen. India vant sitt tredje strake gull. Det var ti lag med i turneringen og India vant sine tre kamper i gruppespillet med sammenlagt 20-0. I semifinalen slo de Frankrike med 10-0 og i finalen Tyskland med 8-1. Dara spilte to kamper i OL-turneringen.

Tolv år senere, under OL 1948 i London, spilte han sju kamper. India kom på fjerdeplass i landhockeyturneringen.

OL-medaljer
-----------

* 1936 Nazi-Tysklands flagg Berlin - Gull **Gull** i landhockey (India)

Eksterne lenker
---------------

* (en) Ali Dara – Olympedia Rediger på Wikidata

* (en) Ali Dara – Sports-Reference (OL-resultater – arkivert) Rediger på Wikidata

* (en) Ali Dara – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Den grønne heisen*** er en norsk filmkomedie fra 1981 regissert av Odd Geir Sæther. Hovedrollene spilles av Rolv Wesenlund og Elsa Lystad, mens sentrale biroller spilles av Marie Louise Tank, Anders Hatlo, Øivind Blunck og Brit Elisabeth Haagensli. Filmen er opprinnelig basert på et lystspill skrevet av amerikaneren Avery Hopwood.

Handlingen utspiller seg innen en slags øvre middelklasse der folk stadig forsvinner inn og ut av dører og skap, drikker seg fulle og tar feil av hverandre.

Handling
--------

Preben Bang kommer på besøk til familien Borkmann og inviterer fru Lissen på opera. Ektemannen Fredrik sier han vil være hjemme. Familien Borkmann får etter hvert også besøk av venneparet Einar (Øyvind Blunck) og Topsy Lorck Mathiesen (Elsa Lystad). Og mens Preben (Anders Hatlo) tar med seg Lissen (Marie Louise Tank) og Einar i operaen, blir Topsy og Fredrik (Rolv Wesenlund) alene igjen i leiligheten. De to "etterlatte" finner snart trøst i hverandres selskap.

Om filmen
---------

*Den grønne heisen*, som gikk på Komedieteatret i Oslo året før filmen hadde premiere, er opprinnelig en gammel teatertraver fra forbudstidens USA. Den norske filmversjonen er langt på vei en videreføring av den norske teateroppsetningen fra 1980. Assemblet i filmen er stort sett det samme.

*VG*s anmelder gav den terningkast fire.

Roller
------

* Rolv Wesenlund (Fredrik Borkmann)
* Elsa Lystad (Topsy)
* Marie Louise Tank (Lissen Borkmann)
* Øivind Blunck (Einar Lorck Mathiesen)
* Brit Elisabeth Haagensli (Dagny)
* Anders Hatlo (Preben Bang)

Referanser
----------

1. ↑  VG - Norsk til å le av (26.10.1981, s.40)

Eksterne lenker
---------------

* (en) *Den grønne heisen* på Internet Movie Database Rediger på Wikidata

* (no) *Den grønne heisen* i Nasjonalbibliotekets filmografi Rediger på Wikidata

* (no) *Den grønne heisen* hos Filmfront Rediger på Wikidata

* (sv) *Den grønne heisen* i Svensk Filmdatabas Rediger på Wikidata
**Sissela Nordling Blanco** (født 5. april 1988 i Uppsala) er en svensk politiker, fra mars 2011 talsperson for partiet Feministiskt initiativ sammen med Stina Svensson og Gudrun Schyman. I 2014 ble hun fulltids politiker i Stockholm som leder i rådet for menneskerettigheter, med tittelen «majoritetens ansvarige för MR-frågor» (sic).

I Feministiskt initiativ har hun vært sentral i utviklingen av politikken på områdene antirasisme, innvandring og likebehandling. 

Hennes morfar er Hugo Blanco, en kjent borgerrettighetsaktivist og bondeleder i Peru på 1960- og 1970-tallet, og hennes mor er Carmen Blanco Valer, aktiv i den svenske latinamerikabevegelsen. Sissela Nordling Blanco er vokst opp i Uppsala (Gottsunda) og i Temuco i Chile. Hun bor i Stockholm og ved siden av partivirksomheten har hun arbeidet som prosjektleder på Fanzingo, ett mediehus for unge i Alby, Botkyrka. Nordling Blanco har tidligere blant annet arbeidet som grafisk formgiver, foreleser og med den feministiske antirasistiske tankesmia Interfem. Hun var redaktør av boken *Makthandbok för unga feminister som (be)möter rasism och sexism i föreningslivet* som kom ut i 2009. 

Nordling Blanco er også en av grunnleggerne av den antirasistiske og queerfeministiske festivalen Uppsala Pride, som hun var med å samordne 2007-2009.

Bibliografi
-----------

* *Makthandbok - för unga unga feminister som (be)möter rasism och sexism i föreningslivet* (hovedredaktør)
* *Över regnbågen – röster ur en rörelse* (paneldeltaker i RFSLs 60-årsjubileumsbok)

Referanser
----------

1. 1 2  «Fi:s talespersoner». Arkivert fra originalen 18. november 2013. Besøkt 28. mars 2011.
2. ↑  Stockholms stad: Borgarråd och rotkar 2014-10-20
3. ↑  «Sissela Nordling Blanco, Feministiskt initiativ». *Personligt Val*. Utbildningsradion (UR). Besøkt 27. august 2014.
4. ↑  «Doldisar FI:s nya talespersoner». *aftonbladet.se*. Besøkt 28. mars 2011.
Et eksempel på Zhang Xus kalligrafi
**Zhang Xu** (forenklet kinesisk: 张旭; tradisjonell kinesisk: 張旭; pinyin: *Zhāng Xù*, levde på 700-tallet i Suzhou i Kina), stilnavn: **Bogao** (伯高), var en kinesisk kalligraf på Tangdynastiets tid.

Han ble embedsmann under keiser Xuanzongs era, og regnes som en av «vinbegerets åtte udødelige». Legenden forteller at han hver gang han var full, brukte sitt eget hår som pensel for å utøve sin skrivekunst, og når han våknet opp ble han slått av arbeidets høye kvalitet. Men i edru tilstand klarte han aldri å gjenskape kalligrafien sin like godt.

Han er mest kjent for sin eksplosive kursivskrift (gresskursiv), men var også en regelskriftens mester. Det fortelles at hans kursivskrift var inspirert av svewrdkamt og sverddanser. Han fikk tilnavnet «den guddommelige gresskriver» 草聖.

Zhang Xu var også dikter. Et av hans dikt er medtatt i antologien *Tre hundre Tang-dikt.*

Referanser
----------

1. ↑

Litteratur
----------

* Zhu Guantian, "Zhang Xu"[*død lenke*]. *Encyclopedia of China* (Arts Edition), 1st ed.

Eksterne lenker
---------------

* (en) Zhang Xu – kategori av bilder, video eller lyd på Commons Rediger på Wikidata
* Zhang Xu and his Calligraphy Gallery at China Online Museum
**Den Gule Negl** er et dansk band stiftet den 27. august 2008 i protest mot det danske røykeforbudet fra august 2007, kalt *Lov om røgfri miljøer*. Bandet består av de utøvende kunstnere Kim Larsen, Thomas Helmig, Johnny Madsen og Klaus Kjellerup. 

Den Gule Negl offentliggjorde den 6. september 2008 oppropet: «Undskyld ... men hvad med friheden?» på et pressemøte på Hero Bar i København, som senere også omfattet en røykehappening på det danske Kulturministeriets trapp, 38 år etter at forfatteren Klaus Rifbjerg m. fl. gjorde en lignende manifestasjon.

Gruppen utsendte samtidig sangen *Hold dig på måtten* (Hold deg på matta), skrevet av Kim Larsen, også med deltagelse av Rie Rasmussen fra Danser med Drenge på kor.

Referanser
----------

1. ↑  *Undskyld ... men hvad med friheden?*
2. ↑  *Røg på trappen igen*, information.dk

Eksterne lenker
---------------

* (da) Offisielt nettsted Rediger på Wikidata
* (en) Den Gule Negl på Spotify Rediger på Wikidata

* (en) Den Gule Negl på Last.fm Rediger på Wikidata
* (da) Video – *Hold dig på måtten*, dengulenegl.dk

Portal: Danmark